Sedert 1 Januarie lyk dit of ons 'n nuwe groep besoekers gekry het. Bepaalde bladsye kry meer treffers sedertdien:
Jcwf, jy is 'n genie! Ek soek al lankal so 'n statistiekblad - die oue is 'n volle maand kapot. 303 bladtrekke by Intensiewe vorme [gryp asmapompie] op 16 Februarie 2016: dit is ongelooflik!! My euforievlakke skiet deur die dak. (Of, fluister die duiwel in my oor - is dit bots?) Suidpunt (kontak) 10:59, 18 Februarie 2016 (UTC)
Naskrif: Quora.com het vir Suidpunt soos 'n hond weggejaag. Klaarblyklik is die naam "Suidpunt" nie meer goed genoeg nie. Ag wel, die samelewing is nou dommer sonder hom daar... Suidpunt (kontak) 19:52, 29 Februarie 2016 (UTC)
Is daar iemand in die Pretoria omgewing wat opleiding kan doen oor hoe om Wiki's te doen. Ek wil spesifieke navraag doen oor op watter wyse AROS se dosente betrokke kan word met die ontwikkeling van die Afrikaanse Wikipedia, veral die onderwysafdeling. Ek verstaan dat daar iemand by Unisa is wat betrokke is by die Afrikaanse Wiki projek, maar ek sal dit waardeer as iemand vir my die persoon se kontakbesonderhede kan aanstuur.
Ek het vandag vir die eerste keer opgemerk daar is die artikel Lateinunterricht met 'n soortgelyke Engelse artikel waaraan dit skakel. As jy na die Afrikaanse artikel (Latyn) gaan kyk, word baie aandag bestee aan hoe dit Suid-Afrika raak; daar is skaars plek vir die grammatika of algemene inligting rondom Latyn [soos musiek, as kitsbanktaal in die Vatikaanstad...]. Die Afrikaanse artikel is tans baie ongebalanseerd, hekel doilies en ryg onnodig drade.
Stem saam. In vergelyking met artikels soos Frans en Sweeds handel die artikel Latyn hoofsaaklik oor onderrig.
Dit bevat al die Suid-Afrikaanse memo's en vraestelle van matrieks vanaf 2008 tot 2015. Natuurlik het ek "Latin" by die soekbalk ingetik en geplunder. En omdat ek Grieks moet byleer, laai ek dié ook sommer af. Ek moet nog net 'n paar Duitstalige vraestelle en memo's bekom, dan vorder ons selfs verder. Ek het die werf meer vir jou in gedagte as jy na Afrikaans wil kyk, al is dit net om te weet waarmee die arme bloedjies deesdae opgeskeep sit. Ek is seker jy sal 'n paar moedertaalmatrikulante ore kan aansit.
Terloops, het jy enige sertifikaat, papier ens. wat jou Afrikaanse taalvaardigheid aandui? Ek kan nie verstaan waarom Unisa nog nie korrespondensiekursusse vir beginners aanbied nie. Hulle het immers 'n (gehuurde) eksamenlokaal in Berlyn. Ek is seker die Afrikaanse Departement (soos al die ander universiteite) sal tog te bly wees om te help. Ek is nie seker van jou spraak en gehoor nie, maar vir 'n Fransman is jou skryfvermoë 'n duidelike C2. Of, ten minste 'n C1. Ek is seker jy hoef nie 'n A-vlakkursus in Oxford te doen nie; dit is geldmors. Suidpunt (kontak) 19:13, 21 Februarie 2016 (UTC)
Ek herinner my vaagweg dat hy [die gebruiker, wat ook 'n fiktiewe karakter kan wees, met 'n fiktiewe agtergrond...] voorheen gesê het hy is 'n minderheidsgroep in Frankryk, maar hy is nie 'n Fransman nie. Hy het ook iewers gesê dat hy via Engels by Afrikaans en Nederlands uitgekom het. Hy gee aanvanklik op sy gebruikersblad DE-4, AF-3, NL-3, EN-3. Vir almal het hy akademiese kwalifikasies. Duidelik moet jy eers 'n professor in taalkunde wees voor jy 'n 5 kan byvoeg. Hy het heel waarskynlik in Frankryk grootgeword en geleer - aangesien Duits en Latyn en Engels skoolvakke was wat as "vreemdetale" behandel is? Sy liefde en smaak vir Engelse herehuise hoef ons nie in aanmerking te neem nie - daar is baie Duitsers wat deesdae Engelse tuine en argitektuur in Duitsland laat aanlê omdat dit vir hulle mooi is. [In my geval kan ek nie aunt Elizabeth Greenfield uit my stamboom verwyder nie].
Hy skryf aan Ben Bezuidenhout om 22:35 op 21 Augustus 2009: The first four are my home languages [d.w.s. "French, English, German, Bokmal", "and I'm improving my Lithuanian language skills"]. By sy heel eerste wysiging op sy gebruikersblad kry ons 'n naam: Olivier, wat wel Frans (o-lie-VjE) of Nederlands is. Hy kan nie 'n Elsasser wees nie. Nog minder 'n Breton uit Bretagne. Dus, moes sy ouers eerste-, tweede of derdegeslag-immigrante wees wat in Frankryk vertoef het en hom 'n Franse naam gegee het [indien dit nie 'n pseudoniem is nie]. Sy ouers kan natuurlik self ook uit verskillende lande afkomstig wees en mekaar in 'n Franse straatkafee raakgeloop het. Andersins was sy huislike omstandighede van so 'n aard dat hy voortdurend in ander taalgeselskap of lande was.
En tog het jy nature vs. nurture: sy skryfstyl is sterk deur Franswees beïnvloed: hoewel hy nooit, soos die tipiese moderne Fransman, die makabere humor het om konstant die swakhede van die slagoffer voor hom uit te lig nie (of 'n stekie te probeer inkry nie) ; hou Voyageur egter daarvan om slegs van geringstellings gebruik te maak en om "indirekte" taal te gebruik. Hy sal selde, indien ooit, 'n guns reguit vra. Vergelyk daarmee 'n Berlyner soos JCIV en die meeste Afrikaanssprekendes wat daarteenoor pront en reguit is.
Jy is ook nie toevallig 'n lid van Mensa International nie...?! Wel, die betrokke gebruiker is sekerlik geen fiktiewe karakter nie, maar probeer in elk geval 'n lae profiel handhaaf. Klaarblyklik lê die Verenigde Koninkryk nader aan sy hart as Frankryk...--Voyageur (kontak) 22:03, 21 Februarie 2016 (UTC)
Het ek nou lekker gelag. :) Maar dit is goed dat jy Mensa International noem, want, sonder om die geselshoekie nou nog meer met my woorde te besoedel, moet ek tog een onderwerp roer wat my nou hinder vandat ek by Linked-In aangesluit het. WAAROM NOEM MENSE DAT HULLE BY MENSA INTERNATIONAL IS? Wat my betref is dit onbruikbare inligting. Dis meer 'n statussimbool soos iemand wat met sy Lamborghini en rykdom probeer spog [en nog wragtig die verwaandheid het om aan 'n ekslusiewe groep te behoort wat nie met die res van ons sterflinge meng nie]. As jy 'n bossiekapper is by 'n natuurreservaat, kan ek jou in detail uitvra oor die plantegroei, die terrein en selfs die dierelewe. Daar kry jy inligting. As jy 'n meestersgraad net-net deurgeskraap het, kan ek steeds van jou verhandeling gebruik maak, en daarop verbeter. As jy 'n onderwyser is, kan ek nogal heelwat insig kry oor voorgeskrewe boeke, die nuutste burokratiese giere van die staat, ens. En laastens - elkeen van ons bly op 'n plek, en is indirek geskiedenismakers en -houers van die plek. As jy 'n boer is, kan ek oor algemene dieresiektes, bolwurms ens. gesels. Inligting is nooit verniet nie. En 'n skoolkind se waarnemingsvermoë moet jy ook nie onderskat nie.
Jy kan dus my afsydigheid teenoor die plaaslike inwoners verstaan [dat ek nie met hulle wil meng nie] as jy op 'n plek bly waar mense met stambome, wat 200 jaar terugdateer, steeds mekaar bevoordeel en jou soos 'n inkommer behandel, al is jy hier gebore, getoë, skoolgegaan ens. Maar ek is seker bloed kruip waar dit nie kan loop nie, want die bloedskandelike ondertrouery [om plase te amalgameer] is so dik, dit kan ook nie anders nie. Ek het ook al hoeveel maal gesien op Facebook hoe party (met die klem op skatrykgeërfde!) boere hul lae IK, opgedoen as 'n produk van genetiese vervuiling, sonder skaamte publiseer; met die gold-diggers wat op 'n streep dit like. Die gold-diggers is nomadiese parasiete: hulle suig eers die boer van sy geld leeg, en hoer dan in 'n ander boer se bed rond; die volgende slagoffer. Wil ek my werklik met hierdie mense, wat hierdie praktyk en orgie pleeg, meng; medepligting aan, nee - skuldig maak en goedpraat?
Net soos by 'n begrafnis van 'n skoolseun waar die kerk die vermetelheid had om te vra dat diegene, wat nie gemeentelede is nie, asseblief eenkant sal sit.
Met 'n effense glimlag laat dit mens herinner aan daardie stugge eksklusiewe klubs in Pretoria(-Oos), waar die lede, uitgevat in die duurste kledy, nie 'n woord aan tafel praat nie. Veral nie die vroue nie, want die oomblik as hulle net durf waag om hul monde oop te maak, lyk hul so dom soos grond.
Waar jy jou ook al bevind is daar geslote kringe. En tog wil ek my soos die fiktiewe Loeloeraai van die beskaafde planeet Venus uitspreek:
Ek is baie jammer, Thomas. Ek is ’n vreemdeling en ’n gas hier in julle wêreld – dit pas my nie om uit die hoogte te kom vergelykings maak nie. Maar jy dwing my daartoe. In my land weet ons nie van range en stande nie. Die hoogste by ons is die wat die meeste diens en offers bring. Hoedat daar by julle ’n ambisie kan bestaan vir ’n ledige titel waardeur die aannemer verlaag word omdat sy aanname ’n erkentenis is dat die titel hoër is as hy, kan ek nie begryp nie. Maar as dit ook anders was, sou jy, Thomas, jou beskaafde adel verwerp en verraai om jou diens aan wilde barbare te verkoop vir skulpies en klippies wat hulle om jou nek kon hang ?
Jy kan dus ook my effense agterdog verstaan as ek na die Afrikaanse Klub vir Wetenskap en Kuns kyk, en opmerk dat 'n meestersgraad 'n verpligte vereiste is om aan te sluit; om die elemente glo uit te hou. En hoeveel doen dit nie eintlik om hul kanse van 'n akademiese pos los te slaan te verbeter nie? Dit is steeds daardie donderwolk van "Die Raad sal Besluit" wat my lewenslank aan Wikipedia verbonde sal hou. Want op die ou end moet jy jou tog die vraag afvra: wie kry nou eintlik die meeste gedoen? Die bo-na-onder benadering is uitgedien; dit is eerder nou van-onder-na-bo. Ongelukkig is die publiek net lui, ongeorganiseerd, oningelig, onkundig of het 'n skaarste aan bronne. Of, erger nog - wag vir 'n ander ou om sy werk te doen. Suidpunt (kontak) 09:01, 22 Februarie 2016 (UTC)